b'\n_START_ARTICLE_\nVplivi na zdravje, ki izhajajo iz napada 11. septembra\n_START_PARAGRAPH_\nZaradi teroristi\xc4\x8dnega napada 11. septembra 2001 se pojavlja zaskrbljenost, kako je napad vplival na zdravje ljudi v okro\xc5\xbeju Spodnji Manhattan v New Yorku. V nekaj sekundah po razpadu World Trade Centra so se gradbeni materiali, elektronska oprema in pohi\xc5\xa1tvo spremenili v prah in se raz\xc5\xa1irili po vsem obmo\xc4\x8dju._NEWLINE_Pet mesecev po napadu se je prah iz razpadle stavbe \xc5\xa1e vedno dvigal na mestu World Trade Centra. Vedno ve\xc4\x8dje \xc5\xa1tevilo prebivalcev New Yorka je poro\xc4\x8dalo o simptomih respiratornih obolenj._NEWLINE_Nastali so razli\xc4\x8dni zdravstveni programi, ki so se pri\xc4\x8deli ukvarjati z zdravstvenimi posledicami napada 11. septembra. Program zdravja World Trade Center, je zagotovil testiranje in zdravljenje vsem delavcem, prostovoljcem in pre\xc5\xbeivelim.\n_START_SECTION_\nSnovi ki so bile 11. septembra v zraku, so bile nevarne za razvoj bolezni\n_START_PARAGRAPH_\nPrah iz poru\xc5\xa1enih stolpov je bil\xc2\xa0\xc2\xbbzelo strupen\xc2\xab. Tako meni strokovnjak z Univerze v Kalifornije, profesor Thomas Cahilla. Na tiso\xc4\x8de ton strupenih ru\xc5\xa1evin, ki so bile posledica poru\xc5\xa1enja WTC-ja, je sestavljalo ve\xc4\x8d kot 2500 onesna\xc5\xbeil, natan\xc4\x8dneje: 50% nevlaknastih snovi in gradbenega materiala, 40% steklenih vlaken in drugih snovi; 9,2% celuloze in 0,8% zelo koncentriranega azbestnega stupenega plina. Zaznani sta bili tudi manj\xc5\xa1i koli\xc4\x8dini \xc5\xbeivega srebra in svinca. Tam so bile izmerjene tudi doslej najve\xc4\x8dje vrednosti dioksinov in prahu zaradi po\xc5\xbeara, ki je gorel \xc5\xa1e tri mesece po napadu. Veliko razpr\xc5\xa1enih snovi (azbest, kristalni silicijev dioksid, svinec, kadmij, policikli\xc4\x8dnih aromatskih ogljikovodikov) je rakotvornih, lahko pa povzro\xc4\x8dijo tudi druga obolenja: obolenja ledvic, srca, jetr in poslab\xc5\xa1anje delovanja \xc5\xbeiv\xc4\x8dnega sistema. Center za nadzor in prepre\xc4\x8devanje bolezni (CDC) in Nacionalni in\xc5\xa1titut za varnost in zdravje pri delu (NIOSH) sta bila izbrana za izvedbo poro\xc4\x8dila. Opazili so veliko ve\xc4\x8djo koncentracijo ogljikovih nanocevk v vzorcih prahu in v plju\xc4\x8dih ljudi po napadu , kot pa jih je bilo pred napadom.\n_START_SECTION_\nBolezni\n_START_PARAGRAPH_\nNapad je privedel do iz\xc4\x8drpavajo\xc4\x8dih bolezni med re\xc5\xa1evalci in zdravniki. Plju\xc4\x8dna fibroza je iz\xc4\x8drpala \xc4\x8dlana Newyor\xc5\xa1ke policije (NYPD) Cesarja Borja do smrti. Pove\xc4\x8dano \xc5\xa1tevilo primerov obolelih se je pojavilo po tem, ko so nekateri zaznali te\xc5\xbeko in bole\xc4\x8de dihanje. Vplivi na zdravje so se raz\xc5\xa1irili tudi na nekatere prebivalce, \xc5\xa1tudente in pisarni\xc5\xa1ke delavce v Spodnjem Mahnhattnu v bli\xc5\xbenjem Chinatownu.\n_START_SECTION_\nIzpostavljenost World Trade Centru pove\xc4\x8duje tveganje za nastanek raka\n_START_PARAGRAPH_\nV \xc5\xa1tudiji, ki je bila objavljena decembra 2012 v The Journal of American Medical Association, je bila ugotovoljena morebitna povezava med izpostavljenostjo z razbitinami World Trade Centra in tveganjem za nastanek raka. Ve\xc4\x8d kot 55.000 posameznikov se je vpisalo v World Trade Center v register zdravljenja. Lo\xc4\x8deni so bili na re\xc5\xa1evalce, delavce oz ostale, ki so bili opazovani od leta 2003 oz 2004 do 31. decembra 2008. Ugotovitve so pokazale, da celotna raz\xc5\xa1irjenost vseh vrst raka med re\xc5\xa1evalci ali delavci ni bila znatno pove\xc4\x8dana v primerjavi z ostalimi. Kljub temu so bile nove diagnoze raka prostate, raka \xc5\xa1\xc4\x8ditnice in diseminiranega plazmocitoma, pove\xc4\x8dane med re\xc5\xa1evalci in delavci v zadnjem letu opazovanja.\n_START_SECTION_\nBolezni med delavci in rakava obolenja\n_START_PARAGRAPH_\n28. novembra 2006 je revija Village Voice poro\xc4\x8dala, da so \xc5\xa1tevilne osebe, ki so delale na obmo\xc4\x8dju, zbolele za rakom in boleznimi plju\xc4\x8d. Zdravniki so trdili, da je bilo nekaj od teh obolenj razvitih kot posledica izpostavljenosti toksinov na kraju napada. Do sedaj je bilo pri 75-ih delavcih diagnosticiran razvoj rakotvornih celic, kar nekaj priznanih zdravnikov pa je potrdilo, da je za nastanek rakotvornih celic kriva izpostavljenost na strupenih mestih.\n_START_SECTION_\nSodbe in izjave vodilnih zdravnikov\n_START_PARAGRAPH_\nDr. Larry Norton iz bolni\xc5\xa1nice Memorial Sloan-Kettering je dejal:\xc2\xab\xc2\xa0Zakaj ni cel narod mobiliziran, da bi lahko poskrbeli za kroni\xc4\x8dne zdravstvene te\xc5\xbeave te nesre\xc4\x8de?\xc2\xab\xc2\xa0 Richard Clapp in David Ozonoff, profesorja zdravstvene ekologije na Boston Universitiy School of Publich Health, Michael Thun, direktor epidemiolo\xc5\xa1ke raziskave na American Cancer Society, Francine Lade, docent okoljske epidemiologije na Harvad School of Public Health, Jonathan Same, predsednik oddelka za epidemiologijo na Johns Hopkins Bloomberg School of Publich Healt in Charles Hesdorffer, izredni profesor onkologije na Johns Hopkins Bloomberg School of Publich Healt trdijo, da pojavljanje raka med opazovanimi posamezniki ni naklju\xc4\x8dje. Trdijo, da je obmo\xc4\x8dje napadel oblak bolezni.\n_START_SECTION_\n2010 New York medicinska raziskava\n_START_PARAGRAPH_\n\xc5\xa0tudija, ki je zajela 5000 re\xc5\xa1evalcev in je bila objavljena aprila 2010. Pokazala je, da je med vsemi zajetimi delavci raziskave, njihovo delovanje plju\xc4\x8d povpre\xc4\x8dno oslabljeno za 10%. V prvem letu po napadu je bilo malo ali celo ni\xc4\x8d izbolj\xc5\xa1av in prav tako tudi v naslednjih 6 letih. Dr. Prezant opozarja na zdravila, ki samo bla\xc5\xbeijo bolezni, ne pa je tudi dokon\xc4\x8dno pozdravijo .\n_START_SECTION_\nStalno spremljanje zdravja udele\xc5\xbeencev napada\n_START_PARAGRAPH_\nObstajajo znanstvena namigovanja, da imata lahko izpostavljenost razli\xc4\x8dnim strupenim snovem in onesna\xc5\xbeenosti v zraku, negativne vplive na razvoj zarodkov. Zaradi te potencialne nevarnosti trenutno preu\xc4\x8dujejo otroke, katerih matere so bile nose\xc4\x8de med poru\xc5\xa1enjem WTC-ja in ki so \xc5\xbeivele ali delale v bli\xc5\xbeini. Osebje v tej \xc5\xa1tudiji ocenjuje otroke vsako leto. Uporabljajo psiholo\xc5\xa1ko testiranje in intervjuirajo mame vsakih \xc5\xa1est mesecev. Namen raziskave je ugotoviti, ali obstaja pomembna razlika v razvoju in napredovanju otrok, katerih matere so bile izpostavljene strupom, v primerjavi s tistimi, ki niso bile izpostavljene._NEWLINE_Leta 2006 je zdravstvena \xc5\xa1tudija gasilcev poro\xc4\x8dala, da osebje, ki vdihava onesna\xc5\xbeen zrak izgubi 12 let delovanja plju\xc4\x8d. Izkazalo se je, da je imelo 70 odstotkov delavcev in re\xc5\xa1evalcev porast oslabelih respiratornih funkcij med letoma 2002 in 2004._NEWLINE_Poro\xc4\x8dilo iz leta 2008, ki ga je izdalo ministrstvo za zdravje v New Yorku, je pokazalo, da bi lahko do 70.000 ljudi imelo stresne motnje zaradi napada.\n_START_SECTION_\n2007, rok za od\xc5\xa1kodnine, povezane z mestom napada\n_START_PARAGRAPH_\nNajmanj 100.000 ljudi izpolnjuje pogoje za prejem od\xc5\xa1kodnine, vendar je od\xc5\xa1kodnino zahtevalo manj kot 14.000 posameznikov. Kon\xc4\x8dni rok za oddajo zahtevka za od\xc5\xa1kodnino je bil 14. avgust 2007.\n_START_SECTION_\nZahtevek guvernerja Eliota Spitzerja za podalj\xc5\xa1anje roka za oddajo od\xc5\xa1kodninskega zahtevka\n_START_PARAGRAPH_\n12. julija 2007 je guverner Eliot Spitzer podalj\xc5\xa1al rok vlo\xc5\xbeitve zahtevka na 14. avgust 2008, za vse tiste ki so pomagali oz. so bili prostovljci na mestu napada.\n_START_SECTION_\nZgodnje ugotovite in uti\xc5\xa1ana opozorila\n_START_PARAGRAPH_\nDr. Edwin M. Kilbourne je 12. septembra Centru za nadzor in prepre\xc4\x8devanje bolezni (CDC) takoj odredil, da se morajo vrniti na kraj dogodka in ga pregledati zaradi mo\xc5\xbenosti vsebovanja izredno nevarnih snovi, ki so posledica napada in uni\xc4\x8denja WTC-ja.\n_START_SECTION_\nDomnevna manipulacija Predsednika Busha glede izjav Agencije za varstvo okolja (EPA)\n_START_PARAGRAPH_\nIz Sierra Cluba so pri\xc5\xa1le obto\xc5\xbebe proti Predsedniku Georgu Bushu, ki je se domnevno vtikal v razlage in izjave glede kvalitete zraka, ki jih je podala Agencija za varstvo okolja (EPA).\n_START_SECTION_\nDomnevne prevare glede izjav o kakovosti zraka in bolezni v zraku na kraju napada\n_START_PARAGRAPH_\nV poro\xc4\x8dilu generalnega in\xc5\xa1pektorja Agencije za varstvo okolja (EPA), ki je bilo izdano Avgusta 2003, je napisano, da je uprava Agencije \xc5\xbeelela dose\xc4\x8di, da se iz poro\xc4\x8dila umaknejo informacije o kvaliteti zraka na mestu napada._NEWLINE_Ugotovljene so bile klju\xc4\x8dne razlike med osnutkom in kon\xc4\x8dnim poro\xc4\x8dilom o onesna\xc5\xbeenosti zraka. Poro\xc4\x8dilo, ki je bilo izdano in v katerem pi\xc5\xa1e, da bodo okoli\xc5\xa1ka podjetja in domovi o\xc4\x8di\xc5\xa1\xc4\x8deni s strani profesionalcev je bilo zamenjano z ukazom, da naj udele\xc5\xbeenci poslu\xc5\xa1ajo uradnike. Drugo poro\xc4\x8dilo o zaskrbljenosti prebivalcev je bilo popolnoma \xc4\x8drtano. Del v katerem je bila opisana pretirana koli\xc4\x8dina azbesta v zraku, je bil popolnoma spremenjen v upanju, da bi omilili gro\xc5\xbenjo, ki jo ta strup predstavlja._NEWLINE_Znanstvenica Cate Jenkis (EPA) je v pogovorni oddaji za CBS povedala, da so uradniki Agenciji lagali o kakovosti zraka v tednih po 11. septembru 2001. Po mnenju Agencije za varstvo okolja so vodilni vedeli o strupenosti zraka in tudi to, da prah vsebuje azbest in zaskrbljujo\xc4\x8do visoko raven pH-ja. Nekaj prahu je bilo tudi jedkega. Dr. Marjorie Clark je tudi opozorila na posledice vdihavanja strupenega dima in prahu. Kljub temu agencije niso prisluhnile njenim opozorilom.\n_START_SECTION_\nDomnevno vladno podcenjevanje zdravstvenih tveganj\n_START_PARAGRAPH_\nKritiki trdijo, da so vladni uradniki, predvsem Bush, Todd Whitman (nekdanja predsednica Agencije za za\xc5\xa1\xc4\x8dito okolja ZDA) in \xc5\xbeupan mesta Rudy Giuliani, podcenjevali zdravstvena tveganja in so hiteli s ponovnim odprtjem Wall streeta, \xc4\x8deprav je to dejanje predstavljalo veliko zdravstveno tveganje za vse delavce, re\xc5\xa1evalce, prostovoljce na kraju napada. Uradniki iz Bele hi\xc5\xa1e so sporo\xc4\x8dili, da Bush pri\xc4\x8dakuje, da naj bi se Wall street odprl \xc5\xbee tri dni po napadu, kljub temu, da Agencija za varstvo okolja \xc5\xa1e ni kon\xc4\x8dala z ocenjevanjem zdravstvenega tveganja in nevarnosti na kraju napada. Preiskave po napadu so kazale, da je uprava Predsednika Busha pritiskala na Whitmanovo in Giuliania, naj pridobita zdravstvena zagotovila, da se zagotovi ponovno odprtje in poslovanje Wall Streeta.\n_START_SECTION_\nIzjava \xc5\xbeupana Rudya Giuliania\n_START_PARAGRAPH_\nDva dni po napadu je \xc5\xbeupan oznanil, da je zrak popolnoma \xc4\x8dist in ni nevarnosti za bolezni". Giuliani je v prizadevanju, da bi mesto \xc4\x8dim prej za\xc5\xbeivelo in se pobralo po napadu, novinarju (New York Daily News) Juanu Gonzalezu zatrdil, da zdravje ljudi v mestu ni ogro\xc5\xbeeno. V prvem mesecu po napadu je \xc5\xbeupan dejal\xc2\xa0\xc2\xbbkakovost zraka je sprejemljiva\xc2\xab._NEWLINE_Senatorka Hillary Rodham Clinton je zahtevala od Giuliania naj pri\xc4\x8da pred senatom vlade glede vpra\xc5\xa1anja, ali je vlada zatajila pri varovanju vseh delavcev pred strupenim zrakom in zdravstvenim tveganjem._NEWLINE_Kongresnik Nadler je 1. marca 2007 v \xc4\x8dlanku zapisal, da se \xc5\xbeeli sestati z Giulianiom, saj \xc5\xbeeli podati izjavo o tem, kdo je odgovoren za prikrivanje bolezni v zraku in \xc4\x8de je bilo potrebno, da je toliko ljudi zbolelo.\n_START_SECTION_\nPostopek \xc4\x8di\xc5\xa1\xc4\x8denja in ravnanje po njem\n_START_PARAGRAPH_\nTudi tukaj je bil vklju\xc4\x8den \xc5\xbeupan. Delavci so delali popolnoma brez vseh potrebnih za\xc5\xa1\xc4\x8ditnih obla\xc4\x8dil. Imeli so maske, vendar te niso bile ustrezne, da bi jih za\xc5\xa1\xc4\x8ditile pred boleznimi v zraku. Tudi respiratorja niso imeli. Lokalni urad EPA je ponudil mestu 30 do 40 elektronskih mikroskopov za podrobnej\xc5\xa1o analizo azbesta in nevarnih snovi v zraku. \xc5\xbdupan se je odlo\xc4\x8dil za neko drugo, njemu ljub\xc5\xa1e podjetje in tako dal slab\xc5\xa1e izobra\xc5\xbeenim in opremljenim ljudem analizirati zrak okrog WTC-ja. Dr. Jenkins je trdil, da mu je krajevni urad rekel\xc2\xabtu ne rabimo kavbojcev. Bolje da se vrnete na Aljasko\xc2\xab\n_START_SECTION_\nPadli re\xc5\xa1evalci, delavci, prostovoljci in pisarni\xc5\xa1ki delavci\n_START_PARAGRAPH_\n- Nuna Cindy Mahoney, prostovoljka v hospicu,_NEWLINE_- Mark DeBiase,_NEWLINE_- James Zadroga, Newyor\xc5\xa1ka policija (Glede vzroka njegove smrti so \xc5\xa1e vedno v sporu. Prvotno je bilo dolo\xc4\x8deno, da je umrl zaradi prahu, vendar je medicinski izvedenec dolo\xc4\x8dil, da je Zadroga umrl zaradi uporabe drog. Spet tretji zdravnik pa podpira prvotno domnevo smrti. Jamesov o\xc4\x8de Joseph je povedal, da medicinski izvedenec ni poro\xc4\x8dal o nobenih vbodnih ranah na njegovih rokah ali telesu, kar bi bilo prisotno ob jemanju drog),_NEWLINE_- Cesar Borja, Newyor\xc5\xa1ka policija,_NEWLINE_- Robert Williamson, detektiv Newyor\xc5\xa1ke policije,_NEWLINE_- Felicia Dunn Jones, odvetnica,_NEWLINE_- Kevin Hawkins, Newyor\xc5\xa1ka policija,_NEWLINE_- Frank Macri, Newyor\xc5\xa1ka policija._NEWLINE_Glavni raziskovalec pri Newyor\xc5\xa1kem ministrstvu za zdravje je obvestil \xc4\x8dasopisno hi\xc5\xa1o The New York Post o \xc5\xa1tudiji, v kateri je dokumentiranih najmanj 204 smrti re\xc5\xa1evalcev in drugih, ki so pomagali pri re\xc5\xa1evanju po 11. Septembru leta 2001. Raziskovalci te \xc5\xa1tudije so potrdili 98 primerov smrti z mrli\xc5\xa1kimi listi. Ugotovili so, da je 77 ljudi umrlo zaradi bolezni, 55 od teh zaradi plju\xc4\x8dnega ali druge vrste raka._NEWLINE_Pri 98-ih umrlih so razlogi za smrt naslednji:_NEWLINE_- 55 umrlih zaradi raka,_NEWLINE_- 21 telesnih po\xc5\xa1kodb (prometne nesre\xc4\x8de, strelne rane in pet umorov, od teh \xc5\xa1tirje policaji, ki so bili ubiti med delom),_NEWLINE_- 12 bolezni srca, od tega 10 zaradi sr\xc4\x8dnega napada,_NEWLINE_- 2 sarkoidoza,_NEWLINE_- 1 polinevropatija,_NEWLINE_- 1 plju\xc4\x8dnica,_NEWLINE_- 1 granulom pnevmonitis,_NEWLINE_- 1 alkoholizem,_NEWLINE_- 1 amiloidoza (motnja kostnega mozga),_NEWLINE_- 1 bolezen ledvic\n_START_SECTION_\nPrisotni na kraju napada\n_START_PARAGRAPH_\nPrvi, ki so se odzvali in pri\xc5\xa1li na kraj dogodka, so bili Newyor\xc5\xa1ki policisti in Newyor\xc5\xa1ki gasilci. Le ti zatrjujejo, da so \xc5\xbertve bolezni, ki jih povezujejo s strupenim oblakom, kateri je nastal zaradi uni\xc4\x8denih stavb in opreme (poglejte tudi \xc4\x8dlanek: Rescue and recovery effort after the September 11 attacks)._NEWLINE_Newyor\xc5\xa1ki detektiv James Zadroga je bil prvi, ki je bil 11. septembra na kraju napada. Njegova smrt je leta 2006 direktno povezana s strupenimi substancami na tem kraju._NEWLINE_Patolog Gerard Breton, ki je opravil obdukcijo je dejal, da lahko z gotovostjo trdi, da je bila smrt v tem primeru direktno povezana z incidentom._NEWLINE_Cesar Borja, veteran Newyor\xc5\xa1ke policije, je umrl zaradi posledic plju\xc4\x8dne bolezni. Na kraju incidenta je takrat med razbitinami delal po 16 ur na dan._NEWLINE_Detktiv Robert Williamson je 13.5.2007 pri 46-ih letih umrl zaradi raka trebu\xc5\xa1ne slinavke in raka na plju\xc4\x8dih. Tudi on je delal po 16 ur na dan brez prostih dni in pomagal pri re\xc5\xa1evanju. Njegova dru\xc5\xbeina meni da je njegova smrt povezana z izpostavljenostjo prahu._NEWLINE_Dvajsetletni veteran Newyor\xc5\xa1ke policije Kevin Hawkins, je maja 2007 umrl zaradi raka na plju\xc4\x8dih. Dva mesca je delal na kraju incidenta._NEWLINE_Tretjega septembra 2007 je policist Frank Macri umrl zaradi plju\xc4\x8dnega raka, ki se mu je raz\xc5\xa1iril po celem telesu vklju\xc4\x8dno s hrbtenico. Njegova plju\xc4\x8da so bila polna prahu zaradi uni\xc4\x8denja WTC-ja, saj je dva meseca delal na mestu napada. Po dolgih urah na kraju napada je bruhal, leto dni po napadu  so mu diagnosticirali raka v zadnjem stadiju, \xc4\x8deprav ni kadil in pred dogodkom ni imel raka. Leta 2011 je ni\xc5\xbeje sodi\xc5\xa1\xc4\x8de odlo\xc4\x8dilo, da so strupi verjetni vzrok njegove smrti.\n_START_SECTION_\nProstovoljci\n_START_PARAGRAPH_\nNa stotine prostovoljcev (gasilci, gradbeni delavci, zdravstveni delavci, duhovniki in drugi posamezniki) so pri\xc5\xa1li na pomo\xc4\x8d takoj pa napadu. Ti posamezniki so pomagali na samem kraju napada ali pa so skrbeli za po\xc5\xa1kodovane. Med prostovoljci je bila tudi nuna Cindy Mahoney, ketere smrt naj bi bila posledica dela na kraju napada. Ve\xc4\x8d mesecev je skrbela za duhovne potrebe vseh, ki so pomagali na kraju napada. Dva tedna pred njeno smrtjo so ji ukinili zdravstveno zavarovanje. 1.11.2006 se je zaradi petletnih plju\xc4\x8dnih te\xc5\xbeav zadu\xc5\xa1ila._NEWLINE_Hillary Clinton je glede bolezni Cindy Mahoney dejala: " Vemo, da ima veliko posameznikov zdravstvene te\xc5\xbeave zaradi vdihavanja strupenega zraka na kraju napada... ampak \xc5\xa1e vedno ljudje dvomijo v povezavo med strupi in boleznimi. Z usmerjanjem pozornosti na njeno bolezen bo Cindy nadaljevala s pomo\xc4\x8djo tistih, ki jih je napad 11. septembra prizadel, kot je to delala za \xc4\x8das svojega \xc5\xbeivljenja".\n_START_SECTION_\nHi\xc5\xa1niki\n_START_PARAGRAPH_\nManuel Checo je eden od mnogih hi\xc5\xa1nikvov, ki so pomagali pri \xc4\x8di\xc5\xa1\xc4\x8denju in ima zaradi tega te\xc5\xbeeve s plju\xc4\x8di. Na mestu je delal \xc5\xa1est mesecev.\n_START_SECTION_\nProtesti vseh, ki so pomagali po napadu\n_START_PARAGRAPH_\n30.1.2007 so se vsi, ki so sodelovali pri re\xc5\xa1evanju, \xc4\x8di\xc5\xa1\xc4\x8denju in skupine, kot npr. SIerra Club in Unsung Heroes Helping Heroes, zbrali na kraju napada in pozvali predsednika Busha, da nakloni ve\xc4\x8d denarja za zdravljenje vseh, ki imajo zaradi napada zdravstvene te\xc5\xbeave. 25 milijonov dolarjev, ki jih je Bush obljubil za vse, ki so zaradi strupov zboleli, naj ne bi zadostovalo._NEWLINE_Lokalni prebivalci so se pridru\xc5\xbeili protestu. Mariama James, ki \xc5\xbeivi nekaj ulic stran od kraja napada je dejala, da je zbolela po \xc4\x8di\xc5\xa1\xc4\x8denju ru\xc5\xa1evin in prahu iz njenega stanovanja. Dejala je, da re\xc5\xa1evalci niso edini, ki jih je napad prizadel in da so tudi drugi ljudje potrebni zdravljenja.\n_START_SECTION_\nTo\xc5\xbebe\n_START_PARAGRAPH_\nDru\xc5\xbeine prostovoljcev so vlo\xc5\xbeile to\xc5\xbebe proti mestu. Do junija 2007 je \xc5\xa1tevilo ljudi, ki so vlo\xc5\xbeili zahtevek za od\xc5\xa1kodnino, naraslo na 10.000.\n_START_SECTION_\nZakonodaja\n_START_PARAGRAPH_\nRazli\xc4\x8dni predlogi zakonov so bili predstavljeni Kongresu Zdru\xc5\xbeenih dr\xc5\xbeav Amerike, da bi zagotovili oblike zdravstvenega varstva za vse, ki so se odzvali in pomagali na kraju napada ter za vse pre\xc5\xbeivele.'